કોંગ્રેસના ઉચ્ચ કક્ષાના ડેલિગેશને ગુરુવારે રાજ્યપાલ ઓમપ્રકાશ કોહલીને રૂબરૂ મળી આવેદન સોંપી એેવી માગણી કરી છે કે, રાજ્યમાં દલિતો ઉપર દમન અત્યાચારના કેસો મોટા પ્રમાણમાં વધી રહ્યાં છે અને એની ઉપર તથા કાયદો- વ્યવસ્થાની સ્થિતિ ઉપર નિયંત્રણ રાખવામાં વિજય રૂપાણી સરકાર સરિયામ નિષ્ફળ નીવડી છે ત્યારે બંધારણીય રખેવાળ તરીકે ગવર્નરની રૂએ તમે મુખ્યમંત્રીનો લેખિત ખુલાસો માગો, જેમાં રાજકોટના કિસ્સા સહિત તાજેતરના બનાવોની સમીક્ષા કરી શું પગલાં લેવાયા છે તથા ભવિષ્યમાં આવા બનાવો ના બને તે માટે કેવા પ્રકારના ચાંપતા પગલાં લેવાશે, તેનો જવાબ માગવામાં આવે.